*Likumprojekts*

**Grozījumi Aizsardzības un drošības jomas iepirkumu likumā**

Izdarīt Aizsardzības un drošības jomas iepirkumu likumā (Latvijas Vēstnesis, 2011, 173. nr.; 2013, 188. nr.; 2017, 231.nr) šādus grozījumus:

1. Papildināt 1.pantu ar jaunu 51.punktu šādā redakcijā:

“51) **elektroniskais rēķins** – rēķins, kas izsniegts, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt;”

1. Papildināt ar jaunu 71.pantu šādā redakcijā:

**“71. pants. Elektroniskie rēķini**

1. Pasūtītājs pieņem elektroniskos rēķinus, kas atbilst Eiropas Savienības Oficiālajā Vēstnesī Eiropas Komisijas publicētajam publiskajos iepirkumos izmantojamam Eiropas elektronisko rēķinu standartam, kurā ietverti Ministru kabineta noteikumos noteiktie elektronisko rēķinu pamatelementi. Ministru kabinets nosaka elektronisko rēķinu pamatelementus, noformēšanas un nosūtīšanas kārtību.
2. Pasūtītājs ir tiesīgs nepiemērot šā panta pirmo daļu un 54.panta 11.daļu, ja iepirkuma procedūrā noslēgtā iepirkuma līguma izpilde ir atzīta par slepenu vai uz tiem attiecas īpaši drošības pasākumi saskaņā ar normatīvajiem aktiem.”
3. Papildināt 54.panta ar jaunu 11.daļu šādā redakcijā:

“(11) Pasūtītājs iepirkuma līgumā iekļauj nosacījumu, ja piegādātājs vai apakšuzņēmējs, iesniedz elektronisko rēķinu, to iesniedz atbilstoši Eiropas Savienības Oficiālajā Vēstnesī Eiropas Komisijas publicētajam publiskajos iepirkumos izmantojamam Eiropas elektronisko rēķinu standartam, ietverot Ministru kabineta noteikumos noteiktos elektronisko rēķinu pamatelementus.”

1. Papildināt Pārejas noteikumus ar 12. un 13.punktu šādā redakcijā:

“12. Šā likuma 71.pantu un 54.panta 11.daļu tiešās pārvaldes iestādes piemēro to līgumu apmaksai, kuriem iepirkuma procedūra izsludināta no 2019.gada 18.aprīļa, pārējie pasūtītāji no 2020.gada 18.aprīļa.

13. Ministru kabinets līdz 2018.gada 31.decembrim izstrādā šā likuma 71.pantā minētos Ministru kabineta noteikumus.”

1. Papildināt Aizsardzības un drošības jomas iepirkumu likuma sadaļu “Informatīva atsauce uz Eiropas Savienības direktīvām” ar jaunu 2.punktu šādā redakcijā:

“2) Eiropas Parlamenta un Padomes 2014.gada 16.aprīļa direktīvas2014/55/ES par elektroniskajiem rēķiniem publiskā iepirkuma procedūrās.”

Likums stājas spēkā 2019.gada 18.aprīlī.

Finanšu ministre D.Reizniece-Ozola